Det skriver klubben i en pressemeddelelse: Persson, der kommer til AaB efter et ophold i tyske Halle, har spillet det meste af karrieren i svenske Rögle, hvor det i alt blev til 210 kampe. I den forgangne sæson var Frederik Persson således med til at sikre holdet oprykning til den svenske Eliteserie. - Vi er i øjeblikket meget i tvivl om hvorvidt Brian Casey efter sin skulderskade kommer tilbage på isen i denne sæson og samtidig har vi Daniel Madsen ude i alt fra to til seks uger med en ledbåndsskade. Derfor var vi nødt til at sikre bredden på backpladsen, hvilket vi til fulde har gjort med denne sportsligt og økonomisk fornuftige aftale med Fredrik Persson, siger AaB's sportsdirektør Ole Nielsen. Fredrik Persson har de seneste dage trænet med sine nye holdkammerater, men forventes først at få debut i opgøret på udebane mod Totempo HVIK den 22. december.

Referat:
AaB Ishockey har lørdag skrevet kontrakt med 27-årige Fredrik Persson for resten af sæsonen.